L'orxata artesana d'Alboraia triomfa en la "plantà digital" de València
12 de març de 2024

El Club de Producte Alboraia Artesans de l'Orxata ha delectat a les Falleres Majors de València i la seua Cort d'Honor en la plantà digital realitzada per Bombes Gens Centre d'Arts Digitals.

Hui el centre ha obert les seues portes amb la presentació d'una "falla digital", que pot ser visitada de manera gratuïta, i viurà la seua pròpia cremà el 19 de març.

L'orxata artesana d'Alboraia ha acompanyat als assistents de l'esdeveniment, que sota el lema "Falla I.A" presenta una projecció d'uns deu minuts per a "celebrar la història de Bombas Gens i la tradició valenciana".

Aquesta Falla digital és l'experiència inaugural que marca l'inici del nou projecte per al centre, rebatejat com a Bombes Gens Centre d'Arts Digitals. La primera exposició serà el 26 de març amb la instal·lació "Dalí cibernètic."